CELEX: 62021TN0126
Language: lv
Date: 2021-02-26 00:00:00
Title: Lieta T-126/21: Prasība, kas celta 2021. gada 26. februārī – Nevinnomysskiy Azot un NAK “Azot”/Komisija

26.4.2021   
            
            
               LV
            
            
               Eiropas Savienības Oficiālais Vēstnesis
            
            
               C 148/24
            
         
      Prasība, kas celta 2021. gada 26. februārī – Nevinnomysskiy Azot un NAK “Azot”/Komisija
      (Lieta T-126/21)
      (2021/C 148/34)
      Tiesvedības valoda – angļu
      
         Lietas dalībnieki
      
      
         Prasītājas: AO Nevinnomysskiy Azot (Ņevinnomiska, Krievija), AO Novomoskovskaya Aktsionernaya Kompania NAK “Azot” (Novomoskovska, Krievija) (pārstāvji: P. Vander Schueren un E. Gergondet, advokāti)
      
         Atbildētāja: Eiropas Komisija
      
         Prasījumi
      
      Prasītāju prasījumi Vispārējai tiesai ir šādi:
      
                  —
               
               
                  atcelt Komisijas Īstenošanas regulu (ES) 2020/2100 (2020. gada 15. decembris) (1), ciktāl tā attiecas uz prasītājām;
               
            
                  —
               
               
                  piespriest atbildētājai atlīdzināt tiesāšanās izdevumus, kas prasītājām radušies saistībā ar šo tiesvedību.
               
            
         Pamati un galvenie argumenti
      
      Prasības pamatošanai prasītājas izvirza vienu pamatu, apgalvojot, ka atbildētāja nebija saņēmusi termiņbeigu pārskatīšanas pieprasījumu, kurā būtu ietverti “pietiekami pierādījumi”, un tādējādi tā esot pieļāvusi acīmredzamas kļūdas vērtējumā, rīkojusies, pārkāpjot Regulas (ES) 2016/1036 (2) 11. panta 2. un 5. punktu un 5. panta 3. punktu, un, uzsākdama termiņbeigu pārskatīšanu, neesot izpildījusi savu pienākumu rūpīgi un objektīvi pārbaudīt visus konkrētās lietas aspektus.
      
         (1)  Komisijas Īstenošanas regula (ES) 2020/2100 (2020. gada 15. decembris), ar ko pēc termiņbeigu pārskatīšanas, kas veikta atbilstīgi Eiropas Parlamenta un Padomes Regulas (ES) 2016/1036 11. panta 2. punktam, nosaka galīgo antidempinga maksājumu Krievijas izcelsmes amonija nitrāta importam (OV 2020, L 425, 21. lpp.).
      
         (2)  Eiropas Parlamenta un Padomes Regula (ES) 2016/1036 (2016. gada 8. jūnijs) par aizsardzību pret importu par dempinga cenām no valstīm, kas nav Eiropas Savienības dalībvalstis (OV 2016 L 176, 21. lpp.).